Mazurek, Milan, poslanec NR SR (2020-04-24):
Ďakujem pekne. Vážený pán predsedajúci, ctené kolegyne, kolegovia, nová vláda Slovenskej republiky nás tu žiada o dôveru. Žiada si o dôveru, aby mohla na ďalšie štyri roky spravovať spoločný majetok obyvateľov Slovenskej republiky, spravovať náš štát. Kto ale tvorí túto vládu? To si najprv musíme vysvetliť. Sú to dve politické strany – SME RODINA, SaS, aj keď SaS nie je nejaká ľudová politická strana, keďže členský poplatok je tam nejakých 500 eur ročne, ale nejakú tú členskú základňu aspoň má. Potom je tu marketingový projekt bývalého prezidenta Slovenskej republiky, známeho agenta zahraničných služieb, pozemkového podvodníka, mafiána a chronického daňového kriminálnika Andreja Kisku, s tým názvom Žaľudi, pardon, Za ľudí, ja neviem, som tak zvyknutý, lebo vás tu aj koaliční partneri takto volajú v neformálnych debatách. A potom je tu politická strana, ktorá sa síce tvári, že je politickou stranou, možno de iure aj áno, ale de facto nemá s politickou stranou nič spoločné. OĽANO je totižto rovnaká schránková firma ako tie, na ktoré bol poukazovať váš pán predseda Igor Matovič na tom Cypre. Veď mi len, prosím pekne, povedzte, čo je to za politická strana, ktorá má riadiť štát dlhodobo so štyrmi členmi? Nie je to nič iné ako právnický subjekt, právnická osoba slúžiaca na to ako efektívna forma vyťahovania peňazí štátneho rozpočtu do vrecka Igora Matoviča a jeho manželky. V Trnave vidíme výsledky týchto konaní. A vy sa nehrajte, nebodaj, na to, že ste nezávislé osobnosti. Nikto z vás nie je nezávislá osobnosť. V skutočnosti ste len bábky na šnúrkach Igora Matoviča, pretože je to len on, kto povie, kto z vás pôjde kandidovať, kto z vás nepôjde kandidovať. Je to len on, kto má finálne rozhodnutie a kto povie, na čo budú a nebudú použité finančné prostriedky, a je to on, ktorému sa musíte celé štyri roky strkať, slušne povedané, do vôle, do priazne, aby ste opäť mohli kandidovať. Tak tu nehovorte o nejakých politických stranách, o veľkolepých projektoch a o boji proti korupcii alebo, nebodaj, daňovým podvodom s predsedom, ktorý najazdí 600 kilometrov denne na maminej Fabii, lebo je najpracovitejší človek na Slovensku. V skutočnosti je len pravda taká, že je úplne rovnaký ako všetky ostatné štandardné politické strany, ale, a to, bohužiaľ, smeráci dokázali za tie obdobia, ktoré na Slovensku vládli, zanechať takú pachuť, zanechať také obrovské množstvo káuz, také obrovské množstvo rozkrádaní, zlodejín, že už človek predpokladá automaticky, keď SMER nominuje nejakého človeka do určitej štátnej pozície, že, bohužiaľ, sa s ním budú v budúcnosti spájať nejaké kauzy. A vidíme to každý deň. A ľudia potom reagovali takým spôsobom, že si vybrali najväčšieho blázna, najväčšieho klauna, ktorý vedel nič, nevedel nič iné, len neustále vykrikovať, a zvolili si práve toho. Bolo im jedno, že nemá politickú stranu, bolo im jedno, že nemá politickú stranu, bolo im jedno, že je to fanatický diktátor, bolo im jedno, že plače vždy, keď sa dostane do problému, ako malé dievča, hlavne že porazíme toho Fica. Lenže, priatelia, toto, toto jednoznačne nestačí. A povedzme si rovno, kto vlastne volil túto stranu OĽANO? Pretože tu je, tu nastáva jedna veľmi zaujímavá situácia, jeden veľmi zaujímavý fakt. Zoberme si takú dedinu na východe Slovenska s názvom Jarovnice. V okrsku č. 2 získal Igor Matovič 88,7 %. Krásny výsledok, povieme si. V okrsku 3 len 77,79 %, v Stráňach pod Tatrami 58 %, v Krížovej Vsi 51 %, v okrsku 3 Smižany 83 %, v Bystranoch 60 %, v Pavlovciach nad Uhom 87,72 % a mohol by som takto pekne pokračovať aj ďalej. A viete, o čo tu ide? Ide tu o to, že sú to obce s veľmi výrazným zastúpením jednej známej menšiny. A teraz sú tu dve otázky: Prvá. Buď si Igor Matovič s pánom Pollákom, ktorý je v tomto špičkový expert, kupovali tieto hlasy, ako to povedali na tom videu z Bardejova tie dve príslušníčky menšiny. Alebo došli títo obyvatelia v týchto osadách na základe obrovského množstva vedomostí, faktov a skrze analytického vyhodnocovania prijatých údajov k tomu, že práve Igor Matovič je najlepší spasiteľ, že práve Igor Matovič je ten, ktorý ich zachráni a zlepší im životné podmienky. Naraz vo všetkých osadách na celom východe. Takto to funguje podľa nich. Ja budem veľmi rád, keď sa na to príde, keď sa to vyšetrí a keď sa to zistí, kto si tie hlasy kupoval. Pretože ak máme dospieť do bodu, že si určité množstvo obyvateľov z 90 % vytvorí rovnaký politický názor, tak načo nám je demokracia? Kde je tá pluralita názorov, na ktorých má demokracia stáť, keď 90 % ľudí volí jednu politickú stranu? Potom sa nehrajme na demokraciu ani z nejakého rýchlika. A potom je tu druhá vec, ktorú ste sľubovali všetkým obyvateľom Slovenskej republiky. Údajne budete vláda odbornosti, vláda profíkov, vláda odborníkov, vláda, ktorá vymení tie staré, prehnité štruktúry a tých amatérov, ktorí to tu viedli doteraz a rozkrádali štát. No a kde sú tí odborníci? Nepochybujem, že niektoré ministerské pozície sú zastávané ľuďmi z fachu, ale potom tu máme nominácie ľudí, ktorí len túžili byť v nejakej vládnej pozícii a vy ste im to dopriali, dokonca im vytvárate nové ministerstvá, nové úrady, podpredsedov vlády, len aby mohli niekde pohodlne sedieť a mať na starosti nejakú agendu. A potom to dopadne tak, že kaderník, obuvník, LGBT bude ministrom školstva. Naša najlepšia politička na Slovensku, odborníčka na všetko, na čo si len spomeniete. Zaujíma vás problematika vesmírnych letov? Spýtajte sa Veroniky Remišovej. Zaujíma vás daňová politika? Veronika Remišová vám odpovie. Chcete snáď vedieť informácie o výtere pstruha potočného? No opýtajte sa Veroniky Remišovej. A najnovšie je pani Veronika Remišová odborníčka aj na problematiku informačných a digitálnych technológií a bude mať na starosti informatizáciu verejnej správy. Takú političku by nám hádam závideli aj na Marse, takúto odborníčku! Ale keď sa pozrieme, čo vyštudovala, tak je to bábkoherečka. No nádhera. Úplne všetci sme spokojní. Zoberte si, že máte ministra zdravotníctva Slovenskej republiky, ktorého odbornosť síce nechcem spochybňovať, ale ktorý je človek, členom nebezpečnej sekty. Pozrite si rozhovor s pánom ministrom Krajčím. On tvrdí, že išiel do politiky na základe toho, že mu to povedal nejaký austrálsky prorok. A potom austrálsky prorok povedal toto proroctvo a Boh za ním poslal pána Vašečku, ktorý ho zavolal do politiky. On toto tvrdí s plnou vážnosťou. Viete, kresťanská viera je nádherná vec, kresťanská viera je niečo, čo keď človek má, čo keď cíti, tak je to úplne úžasné, ale iná vec je byť členom nebezpečnej sekty. Človek, ktorý je ministrom zdravotníctva, tvrdí, že ho hodilo o zem, začal sa triasť a začal hovoriť neznámym jazykom. A to vraj vtedy doňho stúpil Duch Svätý. Toto je príznak všetkých tých amerických nebezpečných siekt a vy toto máte za ministra zdravotníctva. Ja sa pýtam predovšetkým v SAS-ke, vás známych ateistov, či vám nevadí, že minister zdravotníctva sa potenciálne bude rozhodovať skrze nejakých proroctiev, nejakých austrálskych prorokov? Toto sú nebezpečné veci. A potom posledná vec, ktorú chcem skritizovať skrze nominácií na konkrétne posty ministrov, je tu sediaca pani Milanová, je mi úprimne ľúto, že tu nie je pani poslankyňa Vaňová. Pretože pani poslankyňa Vaňová sa tu veľmi výrazne ohradila voči predsedovi ĽSNS Marianovi Kotlebovi, keď obyvateľov osád nazval osadníkmi. Nehorázna vec, samozrejme. Lenže blog na stránke SME pani poslankyne Milanovej z roku pred, teraz ministerky, z roku 2011. Ja vám poviem, ako sa o našich spoluobčanoch vyjadruje pani súčasná ministerka kultúry. Citujem doslova z blogu: „Sme to my, kto musí začať preberať zodpovednosť. Dvadsať rokov demokracie podporovalo v Rómoch ich filozofiu žitia. Falošná solidarita vo forme vyplácania sociálnych dávok nevyšla“, a počúvajte, „a teraz nadávame na nich. Bijeme ich za to, že sú neprispôsobivé, zlodejské svine a hovädá.“ Ministerka kultúry. A ďalšia veta, počúvajte: „Sú. Sú, lebo sme ich za 20 rokov demokracie nedokázali presvedčiť, že učiť sa je potrebné, že pracovať sa oplatí, že treba myslieť aj na zajtrajšok.“ Toto napísala pani poslankyňa. Iný citát z toho istého blogu, či pani ministerka. „Neprispôsobivý Róm sa takýmito vecami netrápi, keď ráno zistí, že nemá čo jesť, jednoducho sa zoberie a ide si jedlo zaobstarať. A je mu jedno, ako to urobí. Keď potrebuje svetlo a práve ho nemá, nič mu nebráni zabezpečiť si ho od suseda. Keď má chuť na ženu, dokáže skočiť aj na sestru, len aby uspokojil svoju potrebu.“ (Potlesk.) Pani poslan..., pani ministerka Milanová, dúfam, že ste spokojná, pani Vaňová. (Reakcia z pléna.) Zoberte si jednu zásadnú vec. Za čo som bol odsúdený ja? Za to, že som si povedal svoj názor, kritizoval som politiku Roberta Fica, a to bláznivé dotácie a rozkrádanie mimovládnymi organizáciami, riešenie tohto problému a kritizoval som určitú časť populácie tohto etnika. Pani poslankyňa či pani ministerka, stále sa mi to mýli, použila také slová, ktoré ja by som nikdy nepovedal, pretože si ich nemyslím. Tak ak ja som dostal 10-tisíc od pána juristu Paludu, tak ona by musela dostať desať rokov pri tejto legislatíve. (Smiech v sále a potlesk.) Opakujem. Opakujem: „Bijeme ich za to, že sú neprispôsobivé, zlodejské svine a hovädá. Sú.“ To píše pani ministerka. Keby ten blog na denníku SME, nájdite si ho, zmazala dneska, lebo určite sa to udeje, my to máme odscreenované, už to nezmažete, je to jednoducho tam. A v inom blogu, to ešte doplním, kritizuje to, že vláda chcela prednostne posielať deti z týchto komunít do škôlok a chcela im dávať škôlky zadarmo, čo jej, samozrejme, prekážalo, teraz to majú vo vládnom programe, úplne úžasné, a píše tam: „Fakt sa teším na to, keď ma vyruší správa, že sa zriaďujú bezplatné škôlky pre všetkých.“ S tým ja súhlasím. Ak škôlky pre niekoho zadarmo, pre úplne všetkých. Dnes idete úplne opačnou schémou. Ale veď ministerský post za to stojí. No a teraz poďme k samotnému programovému vyhláseniu vlády, pretože táto vláda si chce získať našu dôveru. Viete, už na začiatku programového vyhlásenia vlády uvádzate, že vláda bude za každých okolností hovoriť pravdu. To naozaj môže poslúžiť ako dobrý vtip, ale nie ako opis nejakej reality. Vy mi vážne chcete povedať, že Igor Matovič, ktorý len za posledných desať dní zmazal, koľko, päť statusov na svojej sociálnej sieti, a to nehovorím o tých hlúpostiach, keď si tam vyzul, keď si tam fotil svoje ponožky, ale o statusoch, kde obviňoval policajtov zo svojej vlastnej neschopnosti, zrazu bude hovoriť pravdu? Neustále niekoho douráža, predhodí ho davu, aby ho dourážali oni, aby mu vyriekli nejaký ortieľ a potom sa zistí, joj, to nebola pravda, ale mne to povedala hygienička, mne to povedal hygienik, mne to povedal hlavný lekár, mne to povedal člen krízového štábu. Nikdy za to nie je zodpovedný Igor Matovič osobne. A keď už ide do úzkeho, no tak sa rozplače a predsa mladé dievčatá napíšu, jej, on je taký citlivý, on je taký zlatý, on je ako z tej americkej komédie, viete, Matthew McConaughey, keď išiel za tou ženou a bol taký romantický, roztomilý. (Smiech v sále.) Ale on je premiér! On je premiérom Slovenskej republiky, on má byť ten styčný maják, ku ktorému majú ľudia vzhliadať a majú mu dôverovať. Nie uplakaná baba! Veď to takto predsa fungovať nemôže. Ale vo vlastnej strane vie byť veľký diktátor. A čo sa mi páči ešte, že uvádzate, že noviny, vládne noviny budú distribuované do každej domácnosti na Slovensku. Ja predpokladám, že viem, kde ste sa inšpirovali k takému kroku a možno vás inšpiroval napríklad slávny to Vladimir Iľjič Uľjanov alebo Josif Vissarionovič Džugašvili, Mao Ce-Tung, alebo iný preborník v tejto štátnej propagandistickej tlači, ktorá bola distribuovaná do schránok každého súdruha, a vy robíte dnes úplne to isté. To, čo ste stále kritizovali, teraz robíte, lebo sa bojíte o svoje fleky. Viete, že keď za štyri roky vo vláde, kde máte zodpovednosť, niečo pokazíte, tak vám to ľudia budú môcť vyčítať a to si predsa nechcete dovoliť, tak im budete posielať propagandistické plátky priamo do ich domácností. A najhoršie na tom je, že toto už, samozrejme, žiadna vláda po vás už nezruší. Lebo takúto neférovú výhodu ste si ako prví zaviedli vy sami. To znamená, už to tu budeme mať neustále. No ale samotné programové vyhlásenie vlády, keď sa naňho pozriete, je nielenže populizmom, ono je súborom extrémne populistických fráz, extrémne populistických sľubov, ktoré aj elementárne uvažujúci absolvent základnej školy musí vyhodnotiť ako nerealizovateľné. Veď si zoberte, že vy sľubujete všetkým úplne všetko. Zvyšovanie dôchodkov dôchodcom, zvyšovanie sociálneho zabezpečenia vojakom, policajtom, hasičom, zlepšovanie stavu armády, 2 % HDP na zbrojenie. Sľubujete rekonštrukciu nemocníc, zvýšenie platu lekárom, zdravotným sestrám, sľubujete zvýšenie platu učiteľom, nariadenie nových tímov, vytvorenie nového ministerstva, dobudovanie diaľnic, dobudovanie ciest, sľubujete zlepšenie starostlivosti o cesty, sľubujete postaviť tisíce nájomných bytov a takto by sme mohli pokračovať ďalej. A úplne ignorujete fakt, že sa nachádzame pred najhoršou ekonomickou krízou za posledných sto rokov. Takto vy hospodárite, takto vy chcete sľubovať ľuďom? No a potom to naozaj môže dopadnúť tak, ako povedal Richard Sulík, že si vy vlastne len budete vyberať také tie hrozienka z toho, čo reálne chcete alebo čo budete môcť pre ľudí urobiť. Ono by to bolo krásne, keby ste všetko naplnili, lenže všetci dobre vieme, že sú to nerealizovateľné sľuby. A v tejto veci ma zaráža postoj ministra hospodárstva Slovenskej republiky pána Sulíka, ktorý kritizoval program Ľudovej strany Naše Slovensko a hovoril, že je nerealizovateľný, lebo by stál päť alebo šesť miliárd. A koľko bude stáť tento váš program vlády, pod ktorý sa podpísal? Minimálne desať. Veď to nie je realizovateľné a všetci to dobre viete. Ale keď ide o politiku, náhle idú nejaké výpočty, nejaká matematika, nejaké princípy logiky bokom. Hlavne že môžme oklamať svojho voliča. Tak teraz začnem priamo obsahom toho vyhlásenia. Hneď na úvode riešite problematiku neprispôsobivých obyvateľov na Slovensku. Ja sa tomuto venujem dlhodobo ako člen výboru pre ľudské práva a národnostné menšiny a uráža, nieže uráža, ale tak zaráža ma, že v celom tomto programovom vyhlásení vlády pristupujete k obyvateľom týchto osád ako k nejakým obetiam. Ako k diskriminovaným, úbohým ľuďom, ktorí sú celý čas len znevýhodnení a je im upierané žiť normálny život skrze tých zlých bielych extrémistických rasistov, ktorí tu na Slovensku tvoria väčšinu. Ako keby tie zábery zavraždených, prepadnutých, olúpených ľudí, tých upálených psov v osadách, ako keby to ani nebola realita! Za to všetko predsa môžu tí zlí bieli rasisti. A hovoríte tam o tom, že chcete zlepšiť sociálne, ekonomické a občianske postavenie týchto obyvateľov. Ja s vami plne súhlasím. Ale ako to chcete zrealizovať? Tým, že ich donútite pracovať? Že nastavíte sociálny systém tak, aby to bolo výhodné namiesto toho, aby bolo výhodné sedieť doma a poberať sociálne dávky? Samozrejme, že nie! Píšete tu niečo úplne iné. Chcete znížiť chudobu tak, že zlepšíte štandardy bývania. Ako zase? Klasickým prístupom pozitívnej diskriminácie, na ktorý sme u vás zvyknutí. A keď niečo platí o tomto prístupe pozitívnej diskriminácie, tak je to predovšetkým to, že za 60 rokov, čo sa uplatňuje, ukázal, že dávať niekomu neustále niečo rovno do rúk zadarmo, nikdy nebude fungovať tak, že si to začne vážiť, že sa prispôsobí, že bude žiť slušne, ale práve naopak. Iba v tom momente, keď si to sám odpracuje, keď si sám bude uvedomovať hodnotu tej svojej tvrdej driny, ktorá viedla k nadobudnutiu toho majetku, až potom sa bude vedieť zaradiť do spoločnosti. Ale nie. Vy radšej zase zoberiete nejaké fondy, nejaké dotácie a budete robiť presne to, čo sa tu robilo 60 rokov a čo vôbec nefungovalo, a začnete im to stavať zadarmo. Potom píšete, že chcete zlepšiť prístup k zdravotnej starostlivosti pre ľudí z týchto osadníckych komunít. A ja sa pýtam, normálne, vážne, ja žijem v takomto prostredí, žijem na východe Slovenska, žijem v okrese s najväčším zastúpením týchto obyvateľov a chcem vedieť, ja viem, že ste si teraz vytiahli mikrofóny, lebo ťažko sa takto obhajuje takéto veci, ale chcem vedieť... (Smiech v sále.) Chcem skutočne vedieť, v čom majú horší prístup k zdravotnej starostlivosti, v čom majú horší prístup, ja to chcem vedieť, na rozdiel odo mňa? V tom, že si nemusia platiť zdravotné poistenie a dostanú to isté, čo slušný, poctivý pracujúci človek, bez ohľadu na to, akú má farbu, za to, že si to platí? V tom to majú horšie? No tak to je hrozná nevýhoda. Naozaj ma to zaujíma. A netýka sa to všetkých, viete, proti slušným, pracujúcim ľuďom, nech sú akejkoľvek farby, nemáme vôbec nič. Ale s týmto riešením sa jednoducho nemôže človek stotožniť a povedať, že toto je dobré. Píšete o tom, že férovo vysporiadate pozemky v osadách. Zaujíma ma, ako si to myslíte. Ako to myslíte, pretože ste to tu zatiaľ nevysvetlili. A skutočne ma to trápi, pretože ak ja mám pozemok a niekto si na ňom postaví nelegálnu čiernu stavbu, tak jediné, čo mi príde ako férové, zrovnať ju buldozérom so zemou. Čo iné je férové podľa vás? Ak nie, ak je férové niečo iné, dobre, v poriadku, ale očakávajte, že si pôjdem k Igorovi Matovičovi na dvor do Trnavy postaviť chatrč a chcem sa s ním férovo vysporiadať, nech mi predá za trhovú hodnotu polovicu svojho dvora, takto to budem očakávať. Lebo ak je podľa vás férové legalizovať čiernu stavbu tým, že za trhovú hodnotu donútite majiteľa predať tento pozemok, tak toto férové rozhodne nie je. Ďalej tam píšete o tom, že deti z týchto komunít sú nespravodlivo zaraďované do osobitných škôl, do špeciálnych základných škôl. Robila sa k tomu inšpekcia Štátnej školskej inšpekcie, zistilo sa, že je to nezmysel. Ale v poriadku, trvajte si na tom ďalej, môžete si dbať na týchto svojich mantrách, lenže nie sú pravdivé, k žiadnemu takémuto nespravodlivému zachádzaniu, á, zaraďovaniu nedochádza. Tým nechcem povedať, že nie sú výnimky, určite niektoré áno. Ale nejaká štátna diskriminačná, ja neviem, politika účelového zaraďovania určitej skupiny detí do špeciálnych škôl na základe ich pôvodu, to je absurdný nezmysel. (Kýchnutie v sále.) Presne tak, je to hlúposť. (Smiech v sále.) Píšete... (Reakcie z pléna.) Píšete... (Prerušenie vystúpenia predsedajúcim.)